Erik Dammann

Erik Dammann (1931–2025) var en norsk sakprosaforfatter og miljø- og solidaritetsforkjemper som grunnla Framtiden i våre hender.Håvard Langmoen: Erik Damman er død - en bauta for norsk miljøbevegelse - Fremtiden i våre hender 21. juni 2025

 Liv og virke 
I 1974 sluttet Dammann som markedsføringskonsulent og startet bevegelsen Framtiden i våre hender, basert på hans bok av samme navn.Trond Wormstrand og Lars Erik Hellqvist: Erik Dammann var optimisten som ga mange håp, tross verdens elendighet - Minneord i Aftenposten 2. juli 2025 Siden skrev han 17 bøker utgitt på syv språk om miljø og økonomi, politikk og forandringsstrategier, om livsfilosofi, og om vitenskap og verdensbilder. Han skrev også barnebøker og bøker om hans og familiens to lengre opphold blant de innfødte på øya Savaii i Samoa i det sørlige Stillehavet. I 2005 utga han selvbiografien Kontraster.

Et gjennomgående tema i hans bøker er at fremtiden skapes ved hva vi gjør og at det er nødvendig å legge om til en ny livsstil med sterkt redusert forbruk. Hans synspunkter har preget samfunnsdebatten gjennom flere år. I 1998 starte han Forum for systemdebatt.Gunhild Ramm Reistad. Erik Damman betydning for den senere politiske debatt i Norge er vesentlig - Minneord i Aftenposten 18. juli 2025 Han var også initiativtaker til forskningsprosjektet Alternativ Framtid (ProSus), til Forum for Systemdebatt. I 2012 fikk han, med støtte fra Fritt Ord og Miljøverndepartementet, satt i gang den internasjonale økonomikonferansen Krisens Mulighet om behovet for en endret økonomisk verdensorden av hensyn til miljø og klima.

I 1982 ble Dammann tildelt Right Livelihood Award «…for challenging Western values and lifestyles in order to promote a more responsible attitude to the environment and the third world». Han we også tildelt OSO Miljøpris (1997), Fritt Ords honnør (1998), ForUMs Hederspris (2007) og Erik Byes Minnepris (2010).«Erik Byes Minnepris 2010: Erik Damman», besøkt 17. april 2023.

I 2011 ble Damman utnevnt til ridder av 1. klasse av St. Olavs Orden.«Utnevnelse til St. Olavs Orden», kongehuset.no, besøkt 20. juni 2011.

Han var statsstipendiat fra 1988 til oppnådd pensjonsalder.

 Bibliografi 
 1966 Truls og Tone Tryllepike, På eventyr i virkeligheten (barnebok)
 1968 Med fire barn i palmehytte. Oversatt til svensk, ungarsk, finsk
 1972 Fremtiden i våre hender. Oversatt til svensk, finsk, dansk, engelsk
 1972 Adopsjon? – medredaktør og medforfatter
 1974 Ny Livsstil. Om Folkeaksjonen Framtiden i våre Hender. Med rapport fra åpningsmøtet.
 1976 Ny livsstil- og hva så? – oversatt til svensk med tittelen Tio steg mot framtiden 1977 Partiene ved skilleveien – sammen med Jacob Bomann-Larsen
 1978 Dagen er din – oversatt til svensk
 1979 Revolusjon i velstandssamfunnet – oversatt til svensk og engelsk
 1980 Du bestemmer! – oversatt til dansk
 1981 Fritanker (arikkelsamling)
 1981 Talofa Samoa! – oversatt til svensk
 1987 Bak tid og rom – oversatt til dansk og tysk
 1989 Pengene eller livet! – oversatt til svensk
 1998 Bortført (reportasjebok) – sammen med Ragnhild Dammann
 2005 Kontraster, beretning om et mangfoldig liv (selvbiografi)
 2011 Framtidsfrø – bidragsyter
 2014 Verdirevolusjon (debattbok)

 Referanser 

 Kilder 
 altnett.no Intervju i tidsskriftet Visjon'', april 2006.
 Right Livelihood Award
 85 års omtale i Aftenposten 9. mai 2016

Kategori:Norske foreningspersoner
Kategori:Norske sakprosaforfattere
Kategori:Statsstipendiater
Kategori:Norske miljøvernere
Kategori:Norske forfattere av erindringsbøker
Kategori:Riddere av 1. klasse av St. Olavs Orden
Kategori:Personer fra Oslo